OpenLLM-France/wikimedia huggingface dataset:
# Al-Khaziní

Abu-l-Fat·h Abd-ar-Rahman Mansur al-Khaziní o simplement Abu-l-Fat·h al-Khaziní (àrab: أبو الفتح الخازني, Abū l-Fatḥ al-Ḫāzinī; persa: ابولفتح خازنی) (fl. 1115–1130) va ser un astrònom islàmic medieval d'ètnia romana d'Orient de Merv (actualment situat al Turkmenistan).
Al-Khaziní treballà en els camps de l'astronomia, la mecànica i els instruments científics. De ser un esclau grec es convertí a l'islam i va rebre una bona educació científica. Al-Khaziní treballà en la cort del governant seljúcida Sanjar ibn Màlik‐Xah (que regnà entre 1118–1157) a qui dedicà els seus treballs més importants: al‐Zīj as‐Sanjarī, un manual d'astronomia, i el seu enciclopèdic Kitāb mīzān al‐ḥikma, un gran treball sobre la mecànica i la gravetat específica. Els seus altres treballs tractaren sobre els instruments per l'astronomia (Risāla fī al‐ālāt) i un text sobre l'esfera auto rotant (Maqāla fī ittikhādh kura tadūru bi‐dhātihā).

## Referències

* Thomas Hockey et al. (eds.). The Biographical Encyclopedia of Astronomers, Springer Reference. Nova York: Springer, 2007, pp. 629-630
* Robert E. Hall (1973). "Al-Khazini", Dictionary of Scientific Biography, Vol. VII, p. 335-351*
* Donald Routledge Hill (1993). Islamic Science and Engineering. Edinburgh University Press.
* E. S. Kennedy (1956). "A Survey of Islamic Astronomical Tables", Transactions of the American Philosophical Society, New Series, 46 (2), Philadelphia.
* Mariam Rozhanskaya and I. S. Levinova (1996), "Statics", in Roshdi Rashed, ed., Encyclopedia of the History of Arabic Science, Vol. 2, p. 614-642. Routledge, Londres i Nova York.
* Boris Rosenfeld (1994), "Abu'l-Fath Abd al-Rahman al-Khazini (XII Century) by Mariam Mikhailovna Rozhanskaya", Isis 85 (4), p. 686-688.
* George Sarton (1927), Introduction to the History of Science, Vol. I, The Carnegie Institution, Washington.

## Enllaços externs

* Abattouy, Mohammed. «Khāzinī: Abū al‐Fatḥ ʿAbd al‐Raḥmān al‐Khāzinī (Abū Manṣūr ʿAbd al‐Raḥmān, ʿAbd al‐Raḥmān Manṣūr)». A: Thomas Hockey et al. The Biographical Encyclopedia of Astronomers. Nova York: Springer, 2007, p. 629–30. ISBN 9780387310220. (PDF version)
# Ambiciosa (pel·lícula)

Ambiciosa és una pel·lícula espanyola dirigida per Pedro Lazaga i estrenada l'any 1976. Va ser classificada ‘per a majors de 18 anys' i rodada en Eastmancolor i format panoràmic. És protagonitzada per Teresa Rabal, José Bódalo i Manuel Zarzo. Va ser rodada a les províncies de Toledo i Madrid.

## Argument

Una noia de províncies arriba a la capital d'Espanya disposada a ascendir com sigui, i per a això no dubte a aprofitar els seus encants naturals, i no sols amb el sexe contrari.

## Repartiment

* Teresa Rabal - Juana
* José Bódalo - D. Matías
* Manuel Zarzo - Esteban
* Didi Sherman - Diana
* Manuel Alexandre- Mariano
* May Heatherly - Margarita
* Elisa Montés - Amparo
* Fernando Hilbeck
* Rosa Valenty - Françoise
* Carmen Mínguez
* Fernando E. Romero
* José Canalejas
* Florinda Chico - Jacoba
* Tony Isbert - Alberto
* Luis Rico
* Cecilia Trevin
* Luis González Páramo
* Mari Carmen Duque
* Clotilde Sola
* Alfredo Enríquez
* Remigio Sacristán
* Milo Quesada
* Araceli Conde
* Concha Rabal
* Mery Leyva
* José Luis Lizalde
* Gaby Álvarez

## Premis

Als Premis del Sindicat Nacional de l'Espectacle de 1975 Elisa Montés va guanyar el premi a la millor actriu secundària.

## Referències

* ↑ Comas p.293
* ↑ Ambiciosa a sensacine.com
* ↑ Félix Martialay El cine español durante el franquismo, p. 245-248

## Bibliografia

* Aguilar, Carlos. Guía del Video - Cine. Madrid: Ediciones Cátedra. -Ver Carlos Aguilar
* Àngel Comas. Diccionari de llargmetratges: el cinema a Catalunnya després del franquisme, 1975-2003. Cossetània Edicions, 2003.

## Enllaços externs

* Tràiler a YouTube
# Can Terrats

«Can Terrats» té aquests significats:
* Can Terrats (Cabanelles), masia a l'Alt Empordà
* Can Terrats (Ullastret), masia al Baix Empordà
# Conferència de Bandung

La Conferència de Bandung fou una reunió de líders dels països africans i asiàtics que havien estat sota colonització europea, entre el 18 i el 24 d'abril del 1955 a Bandung (Indonèsia) amb l'assistència de 29 països.

## Antecedents

La conferència de Bandung fou precedida per la conferència de Bogor de 1949, que va suposar la llavor per al pla de Colombo, una organització regional que pretén enfortir els esforços intergovernamentals per enfortir el desenvolupament econòmic i social en la regió de l'Àsia-Pacific.

## La conferència

La conferència fou organitzada pels grans líders independentistes: Nehru de l'Índia i Sukarno d'Indonèsia i pretenia posar fi al colonialisme i evitar el neocolonialisme en forma d'influència i dependència econòmica. En aquest sentit, s'advocava per la sobirania dels nous estats independents i per la no-alineació en qualsevol dels dos blocs de la Guerra Freda, tot i que aquesta política només la seguiria l'Índia.

## Conseqüències

Aquesta conferència va representar la posada en escena del Tercer món i va visualitzar quin seria el camp de batalla, de lliure competició i sense fronteres fixades pels conflictes entre l'URSS i els Estats Units.
Es va preveure una segona reunió prevista al Caire, però aquesta reunió va ser posposada indefinidament.

## Referències

* ↑ Acharya, Amitav. Bandung Revisited: The Legacy of the 1955 Asian-African Conference for International Order (en anglès). NUS Press, 2008, p. 48. ISBN 9971693933.
* ↑ Blackton, Charles S. The Colombo Plan (en anglès). Far Eastern Survey, 7/2/1951.
* ↑ Garver, John W. Protracted Contest (en anglès). University of Washington Press, 2011, p. 123. ISBN 0295801204.

## Vegeu també

* Crida de Bamako
# Valenbisi

Valenbisi és el servei de bicicletes públiques a la ciutat de València començà a funcionar el 21 de juny de 2010, promogut per l'Ajuntament i gestionat per l'empresa JCDecaux.
En la primera fase es van obrir al públic 50 estacions amb 500 bicicletes. Actualment el servei compta amb 2.750 bicicletes distribuïdes en 275 estacions ubicades a diferents punts de la ciutat de València disponibles les 24 hores al dia i els 365 dies a l'any.
L'abonament anual del Valenbisi és de 27,12 €.

## Enllaços externs

* Pàgina oficial de Valenbisi Arxivat 2010-07-26 a Wayback Machine.
* Mashup de Google Maps i Valenbisi (Estacions disponibles)

## Referències

* ↑ «Valenbisi, «un monstruo con pedales»» (en castellà). Las Provincias, 08-01-2017.
* ↑ JCDecaux. «Què és Valenbisi? / Valencia - Valenbisi». [Consulta: 27 juliol 2018].
* ↑ «Valenbisi» (en castellà). Love Valencia, 11-01-2011.
# Dunning (Nebraska)

Dunning és una població dels Estats Units a l'estat de Nebraska. Segons el cens del 2000 tenia 109 habitants.

## Demografia

Segons el cens del 2000, Dunning tenia 109 habitants, 53 habitatges, i 31 famílies. La densitat de població era de 183 habitants per km².
Dels 53 habitatges en un 26,4% hi vivien nens de menys de 18 anys, en un 45,3% hi vivien parelles casades, en un 9,4% dones solteres, i en un 41,5% no eren unitats familiars. En el 39,6% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,71.
Per edats la població es repartia de la següent manera: un 23,9% tenia menys de 18 anys, un 4,6% entre 18 i 24, un 23,9% entre 25 i 44, un 29,4% de 45 a 60 i un 18,3% 65 anys o més.
L'edat mediana era de 44 anys. Per cada 100 dones de 18 o més anys hi havia 76,6 homes.
La renda mediana per habitatge era de 28.500 $ i la renda mediana per família de 30.833 $. Els homes tenien una renda mediana de 21.719 $ mentre que les dones 19.583 $. La renda per capita de la població era de 13.725 $. Aproximadament el 5,6% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dunning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dunning». American Fact Finder. Oficina del Cens dels Estats Units, 12-01-2010.
# Cantó de Le Port-2

El cantó de Le Port-2 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Le Port.

## Història

Llista dels consellers generals successius :
| Data d'elecció | Identitat | Partit |
| 2004 - | Monica Govindin | PCR |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió

## Enllaços externs

* Canton du Port 2e Canton Sud a Villorama
# Llista de comtats de Wisconsin

L'estat de Wisconsin, als Estats Units, es divideix en 72 comtats (counties).
36 comtats tenen un nom únic, mentre que els 36 restants tenen un o més homònims en la resta d'estats del país.

## Llista de comtats

| Adams - Seu: Friendship Ashland - Seu: Ashland Barron - Seu: Barron Bayfield - Seu: Washburn Brown - Seu: Green Ridge Buffalo - Seu: Alma Burnett - Seu: Siren Calumet - Seu: Chilton Chippewa - Seu: Chippewa Falls Clark - Seu: Neillsville Columbia - Seu: Portage Crawford - Seu: Prairie du Chien Dane - Seu: Madison Dodge - Seu: Juneau Door - Seu: Sturgeon Bay Douglas - Seu: Superior Dunn - Seu: Menomonie Eau Claire - Seu: Eau Claire Florence - Seu: Florence Fond du Lac - Seu: Fond du Lac Forest - Seu: Crandon Grant - Seu: Lancaster Green - Seu: Monroe Green Lake - Seu: Green Lake | Iowa - Seu: Dodgeville Iron - Seu: Hurley Jackson - Seu: Black River Falls Jefferson - Seu: Jefferson Juneau - Seu: Mauston Kenosha - Seu: Kenosha Kewaunee - Seu: Kewaunee La Crosse - Seu: La Crosse Lafayette - Seu: Darlington Langlade - Seu: Antigo Lincoln - Seu: Merrill Manitowoc - Seu: Manitowoc Marathon - Seu: Wausau Marinette - Seu: Marinette Marquette - Seu: Montello Menominee - Seu: Keshena Milwaukee - Seu: Milwaukee Monroe - Seu: Sparta Oconto - Seu: Oconto Oneida - Seu: Rhinelander Outagamie - Seu: Appleton Ozaukee - Seu: Port Washington Pepin - Seu: Durand Pierce - Seu: Ellsworth | Polk - Seu: Balsam Lake Portage - Seu: Stevens Point Price - Seu: Phillips Racine - Seu: Racine Richland - Seu: Richland Center Rock - Seu: Janesville Rusk - Seu: Ladysmith Sainte-Croix - Seu: Hudson Sauk - Seu: Baraboo Sawyer - Seu: Hayward Shawano - Seu: Shawano Sheboygan - Seu: Sheboygan Taylor - Seu: Medford Trempealeau - Seu: Whitehall Vernon - Seu: Viroqua Vilas - Seu: Eagle River Walworth - Seu: Elkhorn Washburn - Seu: Shell Lake Washington - Seu: West Bend Waukesha - Seu: Waukesha Waupaca - Seu: Waupaca Waushara - Seu: Wautoma Winnebago - Seu: Oshkosh Wood - Seu: Wisconsin Rapids |

## Vegeu també

* Comtats dels Estats Units
# Alboquers

Alboquers és un llogaret del municipi de Sant Bartomeu del Grau (Osona) situat al sud del terme municipal entre la carretera C-25 (eix transversal) i la carretera C-62 al sud de la masia de Galliners i al nord del Pla del Pou.
El nucli el formen l'església de Sant Jaume, la rectoria, l'antiga masia o casa d'Alboquers, dues cases de nova construcció i el cementiri d'Alboquers. Figurava amb el nom "el Boquers" com a unitat de població del municipi (1989).

## Història

El primer document d'Alboquers és del 964, en una llista de les parròquies del Bisbat de Vic (s.XI). El 1357 s'hi referien com Sant Cugat d'Albochers. El 1840 Alboquers fou incorporat a Sant Bartomeu del Grau. Va ser una parròquia dependent de Santa Eulàlia de Riuprimer fins al 1878, però després d'aquesta data, com que hi havia pocs habitants, els serveis parroquials es duien a terme a Sant Bartomeu del Grau.

## Origen del nom

Sembla que l'origen del nom no és boquer, el que el relacionaria amb un carnisser. Un text del 964 ha portat els estudiosos a establir que l'origen seria Albos-quers, que significa "roques blanques", una evolució etimològica similar a Queralbs.

## Referències

* ↑ «Mapa topogràfic, base 1:5.000». Institut Cartogràfic i Geològic de Catalunya, ICGC, 2021. [Consulta: 22 octubre 2021].
* ↑ «Alboquers». enciclopèdia.cat, GEC, 2021. [Consulta: 22 octubre 2021].
* ↑ «Nomenclàtor oficial de toponímia major de Catalunya». ICGC, 2017. Arxivat de l'original el 2021-10-22. [Consulta: 22 octubre 2021].
* ↑ «Sant Bartomeu del Grau, Unitats de població de Catalunya (a 02-02-1989)». IDESCAT, 1989. [Consulta: 22 octubre 2021].
* ↑ «Sant Bartomeu del Grau». Femturisme.cat, 2021. [Consulta: 22 octubre 2021].
* ↑ Coromines, Joan. Onomasticon Cataloniae (OnCat). 3. Barcelona: Edicions Curial, 1989, p. 74-75. ISBN 9788472563315 [Consulta: 22 octubre 2021].
# Alois Löser

El germà Alois Löser (Nördlingen, Alemanya, 11 de juny de 1954) és el segon i actual prior de la comunitat ecumènica de Taizé, a França. Si bé és d'origen alemany, té la nacionalitat francesa des de 1984.
Catòlic, va entrar a formar part de la Comunitat de Taizé el 1974, quan va rebre la vestimenta d'oració de la comunitat. Va fer el seu compromís per a tota la vida el 6 d'agost de 1978. Va ser coordinador de l'organització de les trobades internacionals en Taizé i trobades europees a diverses ciutats.
Segons la regla de Taizé publicada el 1953, el germà Roger Schutz, prior i fundador, el va triar com el seu successor, amb el beneplàcit de la comunitat, enl 1998. El germà Alois va succeir al germà Roger en el càrrec de prior de la comunitat de Taizé el 16 d'agost de 2005, després que aquest fos assassinat.
Seguint el costum del germà Roger, el germà Alois es reuneix anualment amb representants de diverses confessions cristianes: ho va fer amb els papes Benet XVI i Francesc, els patriarques ortodoxos Bartomeu I de Constantinoble i Ciril I de Moscou, el Consell ecumènic de les Esglésies i l'arquebisbe de Canterbury Justin Welby, entre d'altres.
El 2014 va rebre el Memorial Cassià Just.

## Referències

* 1 2 3 «El hermano Alois, prior de Taizé». Ateliers et Presses de Taizé, 02-09-2013. [Consulta: 14 setembre 2013].
* ↑ «Germà Alois: “Voldríem ser un petit senyal de reconciliació entre els cristians separats i un signe de pau entre els pobles”». Gencat, 01-12-2014 [Consulta: 23 maig 2016]. Arxivat 4 de juny 2016 a Wayback Machine. «Còpia arxivada». Arxivat de l'original el 2016-06-04. [Consulta: 23 maig 2016].
# Dong Zhongshu

Dong Zhongshu (xinès: 董仲舒; wade-Giles: Tung Chung-shu; 179–104 aC) fou un filòsof, escriptor, polític i erudit xinès de la dinastia Han. Tradicionalment associat amb la promoció del confucianisme com a ideologia oficial de l'estat imperial xinès. Com a filòsof fusionà les escoles de pensament confuciana i Yin-yang. Fou desterrat a la cancelleria de Weifang pel seu adversari Gongsun Hong, qui va promoure la retirada parcial de Dong de la vida política, i els seus ensenyaments es van transmetre des d'allà. No obstant això, va gaudir d'una gran influència a la cort en les últimes dècades de la seva vida.

## Pensament

Com a filòsof, Dong elaborà la teoria de la interacció entre el cel (tian) i la humanitat (ren). L'emperador seria l'ambaixador del cel a la terra i les catàstrofes naturals, com ara les inundacions i les sequeres, seria la manera que té el cel d'advertir que examina la conducta de l'emperador i corregeix els seus errors. Yang (llum, positiu, mascle) i yin (fosc, negatiu, femení) són les dues forces fonamentals de l'univers i, per tant, s'han de mantenir en harmonia. El governant té el deure de preservar aquesta harmonia. Ha d'evitar disturbis per cuidar i educar a la seva gent. Pot reformar les institucions quan sigui necessari, però mai no pot alterar o destruir els principis morals bàsics del cel. En el sistema de Dong, el governant té la posició central, sens dubte una de les principals raons per les quals l'emperador Wu acceptà el confucianisme. Els erudits confucians són els qui interpretarien els portents i, així, realitzen un control sobre les polítiques del governant.
El Chunqiu fanlu ("Rosada luxuriant dels annals de primavera i tardor") de Dong, és una de les obres filosòfiques més importants del període Han. En ella, Dong va interpretar el clàssic confuncià "Anals de primavera i tardor" (Chunqiu), una crònica dels esdeveniments de Lu, l'estat natiu de Confuci, entre el 722 aC. i 481 aC., suposadament editada per Confuci. Dong va considerar que Confuci no només registrava els esdeveniments de tal manera que els executava, també establia les normes que s'utilitzarien per governar les dinasties futures. Segons Dong, Confuci entenia la relació entre l'home i la naturalesa i, per tant, la manera d'interpretar portents i presagis.

## Referències

* 1 2 3 «Dong Zhongshu | Chinese scholar» (en anglès). Encyclopedia Britannica.
* ↑ Loewe, Michael. Dong Zhongshu, a ‘Confucian' Heritage and the Chunqiu Fanlu (en anglès). BRILL, 2011-04-11. ISBN 9004194657.
* ↑ Queen, Sarah A.; Queen, Queen, Sarah Ann; a, Queen Sarah. From Chronicle to Canon: The Hermeneutics of the Spring and Autumn According to Tung Chung-shu (en anglès). Cambridge University Press, 1996-08-28. ISBN 9780521482264.
# Cape Fear

«Cape Fear» té aquests significats:
# Rhaebo caeruleostictus

Bufo caeruleostictus és una espècie d'amfibi que viu a l'Equador.
Està amenaçada d'extinció per la pèrdua del seu hàbitat natural.

## Referències

* Cisneros-Heredia, D., Almandáriz, A., Yánez-Muñoz, M., Coloma, L.A. & Ron, S. 2004. Bufo caeruleostictus. Llista Vermella d'Espècies Amenaçades de la UICN 2006. Consulta: 14 d'abril del 2008.
# Circuit Eurolymp

El circuit Eurolymp fou una competició disputada amb diverses proves de les més prestigi al continent, entre elles la Christmas Race de Palamós, Eurolymp Garda i illa de Hayling formada per les categories olímpiques de vela lleugera. Després de la seva desaparició, en 2018 es va formar la EUROSAF 420 Race Circuit.

## Referències

* ↑ «Vela.- La Palamós Christmas Race se postula en el circuito Eurolymp» (en castellà). Europa Press, 09-11-2011. [Consulta: 23 febrer 2020].
* ↑ «Eurolymp Garda, bisogna difenderla» (en italià). La Repubblica, 15-05-2016. [Consulta: 23 febrer 2020].
* ↑ Alexander, Stuart. «Rough going for British squad» (en anglès). The Independent, 14-06-1995. [Consulta: 23 febrer 2020].
* ↑ «300 TRIPULACIONES SE CITAN EN LA CHRISTMAS RACE» (en castellà). Expansion, 19-12-2019. Arxivat de l'original el 23 de febrer 2020. [Consulta: 23 febrer 2020].
# Alloblennius anuchalis

Alloblennius anuchalis és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 2,4 cm de longitud total.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a Maurici i Oman.

## Referències

* 1 2 3 FishBase (anglès)
* ↑ Springer, V.G., H. Bath i J.E. Randall, 1998. Remarks on the species of the Indian Ocean fish genus Alloblennius Smith-Vaniz & Springer 1971, (Blennidae). Aqua 3(1):19-24.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Alfredo de Oro

Alfredo de Oro (28 d'abril de 1863 - 23 d'abril de 1948) va ser un jugador de billar carambola i billar professional cubà que diverses vegades va guanyar el títol mundial tant de billar a tres bandes com de billar recte simultàniament. Va ser inclòs pòstumament al Saló de la Fama del Billiard Congress of America el 1967, el primer no nord-americà a rebre l'honor. Va ser el número 4 del Billards Digest 50 Greatest Players of the Century.

## Biografia

Va néixer el 28 d'abril de 1863 a Manzanillo, Cuba.
La seva primera aparició pública com a professional va ser al Campionat Mundial de billar de quinze boles, celebrat a Nova York, febrer de 1887. Va guanyar el Campionat Mundial de billar continu en una partida contra Jerome R. Keogh a Nova York, el novembre de 1910, fent la run més alta registrada, de 81. El 1912 va ser derrotat al billar americà per James Maturo de Denver, Colorado, a Filadèlfia per una puntuació de 150 a 136. El 1914 va derrotar Charles R. Morin al billar de tres bandes pel Campionat del Món. De Oro va ser inclòs al Saló de la Fama de la BCA el 1967.
Ha estat guanyador de Campionats del Món en múltiples disciplines guanyant vint-i-nou cops el Campionat del Món de billar continu i el Campionat del Món de billar a tres bandes en vint ocasions.

### Família

El seu fill Alfredo de Oro Jr. va ser un jugador de billar aficionat, que va arribar a la ronda final del Campionat de l'Associació Nacional de Jugadors de Billar Amateur de 1931 (derrotat pel futur professional Edward Lee).

## Títols de carrera

* Campionat del món de billar de quinze boles (1887)
* Campionat del món de billar continu (1889–1893, 1896, 1898–1901, 1904–1905, 1908, 1910–1911)
* Campionat del món de billar directe (1912–1913)
* Campionat del món de billar a tres bandes (1908–1911, 1913–1919)

## En la cultura popular

Conjuntament amb José Raúl Capablanca i Ramón Fonst fou la figura esportiva més important de Cuba durant les primeres dècades del segle XX.
Damon Runyon va fer referència a Oro al seu conte "Madame La Gimp", mostrant que el seu nom era àmpliament conegut a la Nova York dels anys vint.

## Referències

* ↑ «de Oro, former cue star, dies». Buffalo Courier express, p. 18.
* ↑ «Ex-cue champ dies». BuffaloCourier express.
* ↑ «Billiards Digest 50 Greatest Players of the Century - AzBilliards.com». forums.azbilliards.com.
* ↑ , 06-04-1912.
* ↑ , 07-01-1914. Arxivat 3 de novembre 2012 a Wayback Machine.
* ↑ «Hall of Fame Inductees, 1966-1968 - Billiard Congress of America». bca-pool.com. [Consulta: 5 novembre 2019].
* 1 2 3 4 Billiards: The Official Rules and Records Book. Billiard Congress of America, Colorado Springs, Colorado, USA, 2006. ISBN 1-878493-16-7.
* ↑ Gómez, Miguel «Alfredo de Oro: La Historia no contada». El Veraz, 2013 [Consulta: 10 setembre 2020].

## Enllaços externs

* Sobre Alfredo de Oro a EcuRed
# Dong Hoi

Đồng Hới és un municipi vietnamita ubicat a la província de Quảng Bình a Vietnam. Es troba a 500 km al sud de la ciutat de Hanoi, capital del Vietnam i a 1200 km al nord de Ho Chi Minh City. El riu Nhat Le passa a tocar de les seves muralles. És el nucli de serveis d'una extensa comarca rural. Aeroport de Đồng Hới troba a 6 km al nord de Dong Hoi. Phong Nha – Kẻ Bàng troba 40 km al nord de la ciutat.
# Cape Coast Ebusua Dwarfs FC

El Cape Coast Ebusua Dwarfs Football Club, antigament conegut com a Mysterious Dwarfs, és un club de futbol de la ciutat de Cape Coast, Ghana.

## Palmarès

* Lliga ghanesa de futbol:
** 1965-66
* Copa ghanesa de futbol:
** 1968

## Referències

* ↑ Team profile - soccerway.com
* ↑ «Ghana - List of Champions». rsssf.com.
* ↑ «Ghana - List of Cup Winners». rsssf.com.

## Enllaços externs

* - twitter.com
* - facebook.com